Taifa de Leida

A Taifa de Leida (en arabe طائفة لاردة, ṭāʾifa Lārida) yera un reino musulmán independient con capital en Leida creyato al esvoldregar-se o califato de Cordoba (1017-1023), por Sulaiman Ibn Muhammad Ibn Hud al-Chudhami al-Mustain, qui acullió (1031-1036) en a Zuda de Leida a lo zaguer califa Hišām III.

En 1039 conquere a Taifa de Zaragoza y reinó en tot o Al-Tagr al-Ala (a Marca Superior). O suyo fillo Yusuf ben Sulaiman al-Muzafar (1046-1079) heredó o reino leridano, que li prenerá o suyo chirmán Abū Cha'far Ahmad ibn Sulaymān al-Muqtadir de Zaragoza. En morir este, deixó a taifa de Leida, con as de Tortosa y Denya, a al-Mundir 'Imad al-Dawla (1082-1090), qui s'alió con Berenguer Remón II, conte de Barcelona, contra lo Zit. Dimpués d'a suya muerte o reino pasó a lo choven hereu Sulaymān Sayyid al-Dawla (1090-1102), o zaguer d'os Banū Hūd.

Dimpués cayó en mans d'os almurabitz, y quedó en mans de reyezuelos cenachas, o mes conoixito Avin-Hilet u Avifelel, que pactó con Remón Berenguer III (1120).

Dimpués, al-Muzaffar, o 24 d'octubre de 1149 entregó Leida a los contes Remón Berenguer IV de Barcelona y Ermengol VI d'Urchel.

Leida